SET ปิดลบ 4 จุด วิตกราคาน้ำมันทรงตัวสูง กระทบศก.ไทยฟื้นช้า
SET ปิดลบ 4 จุด กังวลราคาน้ำมันทรงตัวสูงกระทบการฟื้นตัวเศรษฐกิจไทย แนะติดตามการประชุมคณะกรรมการนโยบายการเงิน ในสัปดาห์หน้า ให้แนวรับ 1,650 จุด และ 1,640 จุด แนวต้าน 1,687-1,695 จุด
SET ปิดลบ 4 จุด กังวลราคาน้ำมันทรงตัวสูงกระทบการฟื้นตัวเศรษฐกิจไทย แนะติดตามการประชุมคณะกรรมการนโยบายการเงิน (กนง.) ในสัปดาห์หน้า ให้แนวรับ 1,650 จุด และ 1,640 จุด แนวต้าน 1,687-1,695 จุด
25 มี.ค. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้ช่วงเช้าแกว่ง Sideway ในกรอบก่อนที่ช่วงบ่ายรับแรงขายทำกำไร โดยนักลงทุนยังคงติดตามสถานการณ์ความตึงเครียดระหว่างรัสเซียและยูเครนอย่างต่อเนื่อง ขณะเดียวกันยังมีแรงกดดันจากราคาน้ำมันทรงตัวในระดับสูงไม่เป็นผลดีต่อภาพรวมเศรษฐกิจไทยและอาจจะกดดันต่อการฟื้นตัว
โดยตลาดฯ ยังรอติดตามการประชุมคณะกรรมการนโยบายการเงิน (กนง.) ในสัปดาห์ว่าจะมีมุมมองด้านเศรษฐกิจอย่างไร และการเร่งตัวขึ้นของอัตราเงินเฟ้อในประเทศที่จะมีผลต่อการกำหนดทิศทางอัตราดอกเบี้ยนโยบาย
สำหรับแนวโน้มในสัปดาห์หน้า คาดว่าดัชนีมีโอกาสแกว่ง Sideway หรือ Sideway Down โดยให้แนวรับ 1,650 และ 1,640 จุด ส่วนแนวต้านไว้ที่ 1,687 และ 1,695 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTGC มูลค่าการซื้อขาย 1,619.22 ล้านบาท ปิดที่ 51.50 บาท ไม่มีการเปลี่ยนแปลง
CPALL มูลค่าการซื้อขาย 1,617.53 ล้านบาท ปิดที่ 64.25 บาท ลดลง 0.25 บาท
PTTEP มูลค่าการซื้อขาย 1,477.94 ล้านบาท ปิดที่ 151.50 บาท ลดลง 2.50 บาท
JTS มูลค่าการซื้อขาย 1,407.39 ล้านบาท ปิดที่ 362.00 บาท เพิ่มขึ้น 21.00 บาท
EA มูลค่าการซื้อขาย 1,326.44 ล้านบาท ปิดที่ 93.50 บาท เพิ่มขึ้น 0.25 บาท